Օգոստոսի 23-ին Երևանի «Անի Պլազա» հյուրանոցում տեղի ունեցավ ուսումնաարտադրական պրակտիկայի եզրափակիչ միջոցառումը՝ ավելի քան 30 ուսանողների մասնակցությամբ: Միջոցառումը համախմբել էր պրակտիկայի նախորդ և վերջին փուլերի բոլոր ուսանողներին: Ողջույնի խոսքով հանդես եկան «ԼԻԳԼ ԸԼԱՅԸՆՍ» իրավաբանական ընկերության նախագահ Կարեն Զադոյանը, «Ինթեգրիթի Էքշն» կազմակերպության բարեխղճության կրթական ծրագրի տնօրեն Էլեն Գոլդբերգը և «Ինթեգրիթի Էքշն» կազմակերպության Եվրոպայի և Կենտրոնական Ասիայի բարեխղճության կրթական ցանցի մենեջեր Հարություն Ալեքսանյանը: Կարեն Զադոյանը միջոցառման ընթացքում խոսեց ուսումնաարտադրական պրակտիկայի և ձեռքբերված արդյունքների մասին: Այնուհետև ուսումնաարտադրական պրակտիկայի վերջին՝ չորրորդ, հինգերորդ և վեցերորդ (միացյալ) խմբի ուսանողները ներկայացրեցին պրակտիկայի ընթացքում կատարված խմբային գործնական աշխատանքները` Երևանում հասարակական տրանսպորտի գնի թանկացման խնդրի հետ կապված` բարեխղճության բաղադրիչների համտեքստում: